Tom Jones jövõre ismét fellép Magyarországon
Jövõre újra koncertet ad Magyarországon Tom Jones. A világhírû walesi énekes 2019 júniusában lép fel az Arénában.
8 év után újra Budapesten koncertezik a világhírû walesi énekes, Tom Jones. A 78 éves, még mindig nagyon aktív Jones 50 évvel ezelõtt kezdte pályafutását: elsõ zenekarát még 1963-ban alapította Tommy Scott and the Senators néven. Elsõ listavezetõ dala az It's Unusual volt 1965-ben, egy évvel késõbb a Green, Green Grass of Home, 1968-ban pedig a Delilah lett hatalmas sláger. Saját televíziós show-mûsora volt Nagy-Britanniában és az Egyesült Államokban, több filmben szerepelt, köztük a Támad a Mars!-ban.

Az erõteljes hangú énekes a nyolcvanas években Prince dalának, a Kiss-nek a feldolgozásával tért vissza a sikerlistákra. Ezt a kislemezt a kísérletezõ új hullámos csapattal, az Art of Noise-zal közösen rögzítette, a korong több millió példányban kelt el világszerte. A kilencvenes években az If I Only Knew (1994) és a Sexbomb (1999) számított kiemelkedõ Tom Jones-slágernek. Tom Jones lemezei 1965 óta

több mint 150 milliós példányban keltek el világszerte. Legutóbbi, sorban a 41. stúdióalbuma, a Long Lost Suitcase 2015-ben jelent meg.

Az énekes 2001, 2009, 2011, 2014 és 2017 után hatodszor lép fel magyar közönség elõtt. A koncert 2019. június 22-én lesz a Papp László Budapest Sportarénában. Magyarországon legutóbb tavaly lépett fel, a VeszprémFesten. Eddigi pályafutása alatt kapott Grammy-díjat, Brit Awardsot, 1999-ben átvehette a Brit Birodalom Érdemrendjét (OBE), 2006-ban pedig lovaggá ütötte II. Erzsébet királynõ.
koncert Papp László Budapest Sportaréna Tom Jones